## El Consell autoritza la contractació del servici de gestió logística en el Departament de Salut València - La Fe

*** S’inclouen funcions d’organització, recepció, emmagatzematge, preparació de comandes, distribució, reposició, manteniment d’equips i gestió de residus
* El valor estimat del contracte per a quatre anys, amb possibilitat de pròrroga d’un màxim de 12 mesos, és de prop de 19,5 milions d’euros**

El Consell ha autoritzat la contractació del servici de gestió logística en el Departament de Salut València - La Fe.

L’àmbit d’aplicació en el qual es prestarà el servici són els servicis i centres sanitaris del Departament de Salut València - La Fe: l’Hospital Universitari i Politècnic La Fe, els centres de salut, els consultoris auxiliars i d’especialitats i altres centres dependents del Departament de Salut.

L’objecte del contracte és la realització de tots els procediments necessaris per a la gestió dels magatzems, la qual cosa inclou funcions d’organització, recepció, emmagatzematge, preparació de comandes i distribució interna i externa.

També figuren funcions com la reposició dels diversos productes, sanitaris i no sanitaris, farmacèutics, de llenceria i d’esterilització; el manteniment dels equips aportats per l’empresa licitadora, i dels que posa a la seua disposició el Departament, i la gestió dels residus.

El valor estimat del contracte per a quatre anys, amb possibilitat de pròrroga d’un màxim de 12 mesos, és de prop de 19,5 milions d’euros.

Fecha: 16/07/2024